पाएं अपने शहर की ताज़ा ख़बरें और फ्री ई-पेपरडाउनलोड करें
लाइफ केयर अस्पताल में ऑक्सीजन के उपयोग में अनियमितताओं को देखते हुए प्रशासन ने डिजास्टर मैनेजमेंट एक्ट की धारा 51 के तहत नोटिस जारी किया है। एसडीएम वीरेंद्र चौधरी ने बताया की लाडवा रोड स्थित लाइफ केयर अस्पताल में 29 अप्रैल को शिकायत मिलने के बाद एक टीम ने जांच की थी जिसमें प्रारंभिक तौर पर मरीजों के इलाज में अनियमितताएं बरते जाने और एडीशनल सेक्रेटरी मिनिस्ट्री ऑफ हेल्थ एंड फैमिली वेलफेयर और भारत सरकार के आदेशों की अवहेलना पाई गई थी।
जांच के लिए एक 4 सदस्यीय टीम का गठन किया था, लेकिन जब टीम अस्पताल में जांच के लिए पहुंची तो वहां पर मरीजों के परिजनों ने हंगामा कर दिया। इसी को देखते हुए अस्पताल को नोटिस जारी कर 2 दिन में जवाब देने के लिए कहा है। जांच कमेटी की रिपोर्ट के बाद दिया नोटिस : 29 अप्रैल को एसडीएम और सीएमओ के दौरे के बाद कमेटी को जांच केेे दौरान मरीजों केे परिजनों के विरोध का सामना करना पड़ा था। वही उनके दबाव मेंं प्रशासन को भी ऑक्सीजन के सिलेंडर अस्पताल में वापस भेजने पड़े थे। ऐसे में डॉ. कुलदीप के नेतृत्व में बनी कमेटी ने रिपोर्ट में बताया कि जब टीम मौके पर पहुंची तो वहां पर अस्पताल के प्रबंधक डॉ. सुरेश शर्मा से ऑक्सीजन सिलेंडर की जानकारी, अस्पताल में दाखिल गंभीर या ऑक्सीजन पर लगी मरीजों बारे रिकॉर्ड प्रस्तुत करने के लिए कहा गया।
अस्पताल कोविड-19 के इलाज के लिए अधिकृत है या नहीं। जिस पर डॉ. सुरेश ने बताया कि इसकी जानकारी डॉ. नितिन शर्मा को है। डॉ. सुरेश ने ऑक्सीजन पर लगे तीन मरीजों बारे कमेटी को अवगत कराया। जांच में 32 सिलेंडर मिले। जिसमें 19 सिलेंडर खाली और 5 सिलेंडर सप्लाई लाइन से जुड़े और 8 सिलेंडर भरे पाए गए। रिपोर्ट में कहा कि इसी दौरान डॉ. नितिन शर्मा ने अस्पताल में उपस्थित होकर मरीजों का रिकॉर्ड कमेटी के सदस्यों को दिखाया। जिसमें 27 सिलेंडर दर्शाए पाए गए। जिसमें 19 खाली व 8 भरे थे। जबकि पांच भरे सिलेंडरों की अनियमितता पाई गई। अस्पताल प्रबंधक डॉ. सुरेश शर्मा ने बताया कि अस्पताल में दाखिल करने से पहले मरीजों का कोविड टेस्ट नहीं कराया गया था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn